'''René Munk Thalund''' (født [[20. november]] [[1971]]) er en dansk [[Keyboard (instrument)|keyboardist]] i det danske band [[Nephew]] og i det danske band [[Gangway]].
René Thalund har ud over sin deltagelse i Nephew også arbejdet i den elektroniske genre. I 90'erne udgav han sammen med Nephew-producer [[Carsten Heller]] elektronisk musik under navnet Shanks.dk.<ref>https://www.herningfolkeblad.dk/artikel/9955cdf8-8dd2-4995-88ce-ddac5d531de6/</ref> Gruppen udkom på det indflydelsesrige label [[R&S Records]] i [[Belgien]]. I Nephew-regi har han stået bag remixes af et af Nephews egne numre: "[[Police Bells & Church Sirens (Nephew Nightlife Remix)]]", og Nephews remix af "Allein Allein" originalt med det tyske band [[Polarkreis 18]]. Til Nephews live-koncerter stod han bag indholdet i den visuelle produktion, som er blevet rost af anmeldere.<ref>https://www.herningfolkeblad.dk/artikel/9955cdf8-8dd2-4995-88ce-ddac5d531de6/</ref><ref>https://www.bt.dk/musik/nephew-overraskede-igen-den-havde-du-ikke-set-komme</ref> Derudover har han mixet sange til en række af bandets afterpartys, som fandt sted fra efteråret 2009 til foråret 2010. Blandt andet [[Grant Lee Buffalo]]s sang "Fuzzy", som han spillede sammen med forsangeren i bandet, [[Simon Kvamm]]. Sangen havde før været brugt som både intro- og outromusik i Simon Kvamms tv-program ''[[Antiglobetrotter]]''.
Levende_personer Personbillede_savnes Kunst Musik